คืออยากจะถามให้แฟนอ้ะครับ มีเมือกเหนียวคล้ายๆกับน้ำมูกเป็นสีแดงคล้ำๆคล้ายๆกับซอสมะเขือเทศ ออกจากช่องคลอด อยากรู้ว่าท้องไหมครับ หรือมีอะไรร้ายแรงไหม
สวัสดีค่ะ เมือกสีแดงที่ออกจากช่องคลอดดังกล่าว อาจเป็น1. เลือดออกช่วงไข่ตก โดยเลือดจะมีปริมาณไม่มาก และออกเพียงแค่ 1 วัน2. มีการอักเสบติดเชื้อในโพรงมดลูก แต่มักมีอาการตกขาวที่ผิดปกติ และปวดท้องน้อยร่วมด้วย รวมถึงอาการเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น4.การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีประจำเดือนที่ผิดปกติมาก่อน โดยเฉพาะอาการมีระยะห่างระหว่างรอบประจำเดือนที่มากกว่าปกติ5.มีความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้นหากมือกดังกล่าวมีปริมาณไม่มาก และเป็นเพียงแค่ 1-2 วัน ไม่มีปวดท้องน้อย ไม่มีตกขาว ก็น่าจะเป็นเลือดออกช่วงไข่ตกได้ ไม่จำเป็นต้องทำอะไร แต่หากเลือดที่ออกมีปริมาณมาก ออกนานเกิน 2 วัน หรือมาแบบกะปริดกะปรอยเรื่อยๆ หรือมีปวดท้องน้อย มีตกขาวที่ผิดปกติ หรือประจำเดือนขาดหายไป ควรไปพบแพทย์เพื่อตรวจหาสาเหตุค่ะ